cyanic-selkie/wikianc huggingface dataset:
Gallië
Ekonomie
In Gallië is onder meer wynbou en veeteelt bevorder, en Galliese uitvoere van landbouprodukte het onder meer ganse, ham en kaas ingesluit. Die landbou het voordeel uit die toepassing van nuwe tegnologie en kundigheid getrek, onder meer op die gebied van hidrotegnologie (waterkrag). Veral in die groot vlaktes van Noord-Gallië is eenvoudige, maar doeltreffende landboumasjiene ontwikkel. Volgens argeologiese navorsing was hierdie gebied deur 'n buitengewoon groot bevolkingsdigtheid gekenmerk.
In hoeverre die uitbou van die infrastruktuur, veral die Romeinse grootpaaie dwarsdeur die land, 'n rol by die ontwikkeling van die Galliese ekonomie gespeel het, het aanvanklik onder geskiedkundiges hoogs omstrede gebly. In sy grondleggende publikasie oor die antieke ekonomie1 het die Amerikaanse navorser Moses I. Finley beweer dat die Romeinse straatbou veral uit militêre en politieke oorwegings bevorder is en nie om ekonomiese redes nie. Desondanks het onlangse navorsing oor die Romeinse vervoerstelsel die stelling gesteun dat die plaaslike ekonomieë wél voordeel uit die landpaaie getrek het en nie beperk was tot die waterweë nie, soos deur Finley aangedui is.
Slanke klipstamper
Die Slanke klipstamper (Hippopotamyrus ansorgii) is 'n varswatervis wat in die boonste dele van die Zambezirivier, die Kunene-, Okavango-, Buzi- en Pungweriviere voorkom. Daar is 'n geïsoleerde bevolking in die Ruorivier in Malawi. In Engels staan die vis bekend as die Slender stonebasher.
Voorkoms
Die vis het 'n lang en plat lyf, die dorsale vin (agter op die lyf) is korter as die anale vin en die stertvin is gevurk met ronde punte. Die vis het 'n klein bek. Die vis is gewoonlik bruin of swart met 'n vertikale streep waar die dorsale vin begin en word tot 150 mm lank.
Arch Johnson
Arch Johnson (14 Maart 1922 – 9 Oktober 1997) was 'n Amerikaanse akteur. Hy was bekend vir sy rolle in die rolprente The Cheyenne Social Club (1970) en The Sting (1973), en in die televisiereekse The Twilight Zone (1959) en The Asphalt Jungle (1961).
Jacob Hübner
Jacob Hübner (20 Junie 1761 – 13 September 1826, in Augsburg) was 'n Duitse entomoloog. Hy was die skrywer van Sammlung Europäischer Schmetterlinge (1796–1805), 'n baanbrekerswerk in entomologie.
Dmitri I van Pereslawl
Dmitri was die tweede oudste seun van Aleksander Nefski. Toe sy ouer broer, Wasili, jonk dood is, was Dmitri die hooferfgenaam van sy beroemde pa. In 1259 reeds het Aleksander hom in beheer van Nowgorod gelaat. Ná Aleksander se dood in 1264 het Nowgorod Dmitri egter na sy geboortestad, Pereslawl-Zalesski, verban omdat hy glo te jonk was.
Intussen het Dmitri se jonger broer Andrei III van Gorodets na die Goue Horde gegaan en die khan se toestemming gekry om Dmitri as grootprins te vervang. In 1281 het Andrei saamgespan met die prinse van Rostof en Jaroslawl en het hy Dmitri se land verwoes en sy hoofstad, Pereslawl, ingeneem. Dmitri het na Koporje gevlug, maar kon nie Nowgorod se steun kry nie en het verder noord gevlug, moontlik na Skandinawië.
Twee jaar later het Dmitri na Rusland teruggekeer en gevind dat sy grondgebied deur die Mongole en Andrei geplunder is. Hy is daarna na die Swartsee, waar hy Nogai Khan, die grootste vyand van die wettige Goue Horde-khan, Teleboega, ontmoet het. Omdat hy sy mag in Rusland wou vergroot, het Nogai belowe om Dmitri te steun in sy stryd om weer die grootprins te word. Toe Andrei dit hoor, het hy afstand gedoen van Wladimir en Nowgorod en na Gorodets teruggekeer.
In 1285 het Andrei weer Mongoolse magte na Rusland gebring, maar hulle is deur Dmitri en sy bondgenote verslaan. In 1293 het Andrei eindelik daarin geslaag om die Mongole en die Russiese prinse te laat saamspan teen Dmitri. Dmitri wou nie meer die stryd teen sy broer voortsit nie en het in 1293 ’n kloostergelofte afgelê. Hy is die volgende jaar dood.
Nihonium
Nihonium is ’n sintetiese, uiters radioaktiewe element met die simbool Nh en atoomgetal 113. Die stabielste bekende isotoop, nihonium-286, het ’n halfleeftyd van 20 sekondes.
Nihonium is eers in 2003 deur die Gesamentlike Instituut vir Kernnavorsing in Doebna, Rusland, ontdek en in 2004 deur ’n span Japannese wetenskaplikes by Riken, ’n groot navorsingsinstituut in Japan. In Desember 2015 het die Internasionale Unie van Suiwer en Toegepaste Chemie (IUSTC) en die Internasionale Unie van Suiwer en Toegepaste Fisika (IUSTF) die element erken en die prioriteit van die ontdekking aan Riken toegeken.
In November 2016 is aangekondig die voorlopige naam van die element, ununtrium (Uut), word in nihonium (Nh) verander, na aanleiding van die algemene Japannese naam Nihon vir Japan.
Op die periodieke tabel lê nihonium in die p-blok (die hoofgroepelemente), in die 7de periode (die boorgroep), hoewel nog nie bevestig is dat dit soos die swaarder homoloog van tallium in dié groep optree nie. Daar word bereken dat dit van dieselfde eienskappe het as sy ligter homoloë, boor, aluminium, gallium, indium en tallium, en soos ’n hoofgroepmetaal optree, hoewel dit ook groot verskille sal toon van die ander elemente in die groep. Anders as al die ander elemente in die p-blok, sal dit miskien sy d-elektrone in verbindings betrek, hoewel dié voorspelling betwis word.
Die Kelders
Die Kelders is 'n vakansie dorpie aan die Atlantiese Oseaan in die Wes-Kaap, Suid-Afrika. Die dorpie is net noord van Gansbaai. Die dorpie ontleen sy naam aan die grotte onder die rotswand waardeur 'n ondergrondse stroom vloei. Die R43-provinsiale pad gaan deur die dorp.
Rhoda Gemignani
Rhoda Gemignani (gebore 21 Oktober 1940) is 'n Amerikaanse aktrise. Sy is bekend vir haar rolle in die rolprente Ghostbusters (1984) en The Man Who Wasn't There (2001), en in die televisiereekse Charlie Grace (1995) en Episodes (2011).
Lys van myne in Suid-Afrika
Hierdie lys van myne in Suid-Afrika omvat werkende, geslote en toekomstige myne in die land en is gerangskik volgens die primêre uitvoermineraal. Vir praktiese doeleindes kan die lys ook klip-, marmer- en ander steengroewe insluit.
231
Die jaar 231 was 'n gewone jaar wat volgens die Gregoriaanse kalender op 'n Saterdag begin het. Dit was die 31ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad.
230
Die jaar 230 was 'n gewone jaar wat volgens die Gregoriaanse kalender op 'n Vrydag begin het. Dit was die 30ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad.
Leucandra okinoseana
Leucandra okinoseana is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Kronberg-kasteel
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Leucandra okinoseana
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1929 deur Hozawa.
Kronberg-kasteel
Burg Kronberg
Lys van ensiklieke van Pous Pius XII
Pous Pius XII die 260ste pous van die Rooms-Katolieke Kerk van 1939 tot 1958 het 41 ensiklieke uitgegee.
Kronberg-kasteel
in Kronberg im Taunus
Hesse
Ontstaantyd
Omstreeks 1220 tot 1230
Tipe
Gebou se toestand
Volledig of grotendeels bewaar
Maatskaplike status
Vrye adellikes
Hoogte
400 m bo seevlak
Webtuiste
www.burgkronberg.de
Die Kronberg-kasteel (Duits: Burg Kronberg) is 'n rotskasteel uit die hoë Middeleeue in Kronberg im Taunus, 'n stad in die distrik Hochtaunuskreis van die Duitse deelstaat Hesse.
Die kasteelterrein is op 'n rotsplato bo die historiese middestad van Kronberg geleë en beslaan 'n totale oppervlakte van 18 000 vierkante meter, met geboue wat tussen die 12de en 19de eeu ontstaan het. Die Here van Kronberg, 'n familie van vrye adellikes, het in hul manlike linie reeds in 1704 uitgesterf. Die kasteel word tans deur twee liggame bestuur, die Stiftung Burg Kronberg im Taunus en die Burgverein Kronberg e.V.
Die geskiedenis van die kasteel word in die plaaslike museum behandel. In die kasteel word gereeld konserte, markdae, referate en uitstallings gehou.
Aberystwyth
Aberystwyth (uitgespreek /ˌæbəˈrɪstwɪθ/ (Engels) of [abɛrˈəstʊɨθ] (Wallies)) is 'n dorp met 15 935 inwoners in Wallis. Die dorp is veral bekend vir sy universiteit.
NGC 7
NGC 7 is ’n spiraalsterrestelsel in die sterrebeeld Beeldhouer. Dit is in 1843 deur die Britse sterrekundige John Herschel ontdek. Steve Gottlieb het dit beskryf as dof maar groot, en dat dit vanaf die Melkweg van die kant af gesien word.
Carol Shields
Carol Ann Shields (Illinois, 2 Junie 1935 – Victoria B.C., 16 Julie 2003) was 'n Amerikaans-gebore Kanadese skrywer. Sy het bekendheid verwerf het vir haar 1993-roman The Stone Diaries, wat beide die Amerikaanse Pulitzerprys vir Fiksie en die Kanadese Governor General's Award gewen het. Haar 1997-roman Larry's Party het verder die Orange Prize vir fiksie gewen. Sy is in 2003 oorlede aan borskanker.
Termiese straling
Indien die voorwerp 'n swartliggaam in termodinamiese ewewig is, word die straling wat die voorwerp uitstraal swartliggaamstraling genoem. Die uitgestraalde golffrekwensie van die swartliggaam se termiese straling word beskryf deur 'n waarskynlikheidsverspreiding wat slegs temperatuurafhanklik is, en vir 'n ware swartliggaan in termodinamiese ewewig word dit gegee deur Planck se Wet van Straling. Wien se Wet gee die mees waarskynlike frekwensie van die straling, en die Stefan-Bolzmann Wet gee die stralingsintensiteit.
Arnold Johnson (akteur)
Arnold Johnson (15 November 1921 – 10 April 2000) was 'n Amerikaanse akteur. Hy was bekend vir sy rolle in die rolprente Putney Swope (1969), Shaft (1971), en Menace II Society (1993), en in die televisiereeks Hill Street Blues (1981).
Stamvrug
Die Stamvrug (Englerophytum magalismontanum) – voorheen Bequaertiodendron magalismontanum – is 'n klein tot middelgroot boom. In Suid-Afrika kom die spesie wydverspreid noord van die Vaalrivier en in die noorde van KwaZulu-Natal voor; dit is inheems in Gauteng, KwaZulu-Natal, Limpopo, Mpumalanga en Noordwes. Buite Suid-Afrika is die plant inheems in Angola, Botswana, Demokratiese Republiek die Kongo, Eswatini, Malawi, Mosambiek, Tanzanië, Zambië en Zimbabwe. Die blare is glansend en donkergroen en word soms met 'n waslaag bedek wat maklik afgevryf kan word. Die jong blare is hoekig vanaf die stam en bedek met rooibruin hare. Die parallelle sy-are is onopvallend en die onderkant van die blare is bedek met hare wat rooibruin tot liggeel en soms silwerig is.
Die boom se FSA-nommer is 582.
Vrugte
Die vrugte van die boom word dig saamgepak langs die ouhout wat aanleiding gee tot die naam Stamvrug. Die vrug is rooi wanneer dit ryp is. Die vrugte is eetbaar en redelik soet maar smaak vrank. Die vrugte het 'n hoë vitamien C inhoud. Dit word gebruik om wyn, brandewyn, stroop en tertjellie mee te maak.
Sinonieme
Die plant het 22 sinonieme:
233
Die jaar 233 was 'n gewone jaar wat volgens die Gregoriaanse kalender op 'n Dinsdag begin het. Dit was die 33ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad.
Xian MA60
Die Xian MA60 (新舟60, Xīnzhōu liùshí, "Modern Ark 60") is 'n turboskroef-aangedrewe passasiersvliegtuig wat in China vervaardig word deur Xi'an Aircraft Industrial Corporation onder die toesig van die Lugvaartindustriekorporasie van China. Die MA60 is 'n verlengde weergawe van die Xian Y-7, wat op sy beurt op die Antanov-24 gebaseer is. Die MA60 is 'n stewige vliegtuig met kort-opstyg-en-landingsvermoë.
Die vliegtuig het in Junie 2000 sy tipe-sertifikaat by die Burgerlugvaartadministrasie van China ontvang. Daar is egter nie aansoek gedoen by die FAA (Amerika) en EASA (Europa) vir tipe-sertifisering van die MA60 nie; om hierdie rede kan hy nie in hierdie gebiede gebruik word nie.
Michelle Trachtenberg
Michelle Trachtenberg (gebore 11 Oktober 1985) is 'n Amerikaanse aktrise en vervaardiger. Sy is bekend vir haar rolle in die rolprente Inspector Gadget (1999), EuroTrip (2004), en 17 Again (2009), en in die televisiereeks Buffy the Vampire Slayer (1996).
Aidan Quinn
Aidan Quinn (gebore 8 Maart 1959) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Benny & Joon (1993), Legends of the Fall (1994), Practical Magic (1998), en Flipped (2010).
Jesse Owens
James Cleveland "Jesse" Owens (12 September 1913 – 31 Maart 1980) was 'n Amerikaanse atleet wat vier goue medaljes by die Berlynse Olimpiese Spele in 1936 gewen het.
Owens is gebore as James Cleveland Owens aan Henry en Emma Owens en was die jongste van tien kinders. Hy kry sy bynaam "Jesse" by een van sy onderwysers op sy laerskool, toe dié hom verkeerd verstaan toe hy sy naam as "J.C. Owens" opgee. Owens se sportonderwyser, Charles Riley, het aangebied om hom af te rig, maar dat was nie dadelik moontlik nie, siende dat Jesse smiddags by 'n kruidernierswinkel moes werk om geld vir sy gesin bymekaar te skraap. Riley het mettertyd aangebied om Owens soggens, voor skool, af te rig en Owens het ingestem.
Hy het in 1933 vir die eerste keer nasionale aandag getrek as 'n leerling van die hoërskool in Cleveland: tydens die interhoër in Chicago het hy die wêreldrekord vir die 100-jaart (91 m) naelloop geëwenaar en 7,56 m ver gespring. Talle universiteite het hom genader, maar hy het uiteindelik op die Staatsuniversiteit van Ohio besluit, na sy pa 'n werk gevind het om die gesin in Jesse se afwesigheid te ondersteun.
Owens het sy indrukwekkendste prestasie in 1935 behaal, toe hy tydens 'n wedstryd in Ann Arbor, Michigan, drie wêreldrekords binne 45 minute gebreek het en een geëwenaar het. Hy het die wêreldrekord vir die 100 jaar naelloop geëwenaar (9,4 sek.) en nuwe rekords opgestel vir verspring (8,13 m), 220-jaart (201,2 m) naelloop (20,7 sek.) en die 220-jaart hekkies. Sy verspringrekord sou vir 25 jaar ongebroke bly.
In 1936 het Owens die Verenigde State in die Olimpiese Spele in Berlyn verteenwoordig. Adolf Hitler het die geleentheid aangegryp as propagandamiddel vir sy nasionaal-sosialistiese politiek en die nadruk gelê op die prestasies van die sogenoemde "Ariese" atlete. Op die eerste dag van die Spele het Hitler slegs Duitse wenners se hand geskud. Beamptes van die Olimpiese Spele het egter daarop aangedring dat Hitler óf al die wenners se hande skud óf niemand se hande skud nie. Hitler het die twee opsie gekies. Owens het nie hierdeur afgesnou gevoel nie, maar was wel teleurgesteld dat hy nie uitgenooi is om president Franklin D. Roosevelt se hand te skud by die Wit Huis nie.
In Berlyn het Owens goue medaljes vir die 100 m, 200 m, verspring en 4x100 m aflos verower.
Ná die Spele wou Owens terug huis toe keer, waar 'n aantal kommersiële aanbiedings op hom gewag het. Amerikaanse atletiekamptenare was woedend en Owens se atletiekloopbaan is daar en dan beëindig. Terug in Amerika het Owens atletiek gebruik om mense te vermaak, deur byvoorbeeld teen resiesperde te hardloop. Finansieel het dit egter swaar gegaan en is hy uiteindelik bankrot verklaar. Hy het egter daarna 'n werk as welwillendheidsambassadeur vir die Verenigde State gekry en bedrywe soos die Ford Motormaatskappy en die Olimpiese Komitee van die Verenigde State toegespreek. Hy het in 1980 gesterf aan longkanker.
Leucandra onigaseana
Leucandra onigaseana is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1929 deur Hozawa.
232
Die jaar 232 was 'n skrikkeljaar wat volgens die Gregoriaanse kalender op 'n Sondag begin het. Dit was die 32ste jaar van die 3de eeu n.C. In teenstelling met gewone jare het die jaar 366 dae en 'n 29 Februarie gehad.
234
Die jaar 234 was 'n gewone jaar wat volgens die Gregoriaanse kalender op 'n Woensdag begin het. Dit was die 34ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad.
Snorkmodderpadda
Die snorkmodderpadda (Phrynobatrachus natalensis) is 'n padda wat voorkom in die sentrale, oostelike en noordelike gedeeltes van Suid-Afrika. Die padda is 2 tot 3 cm lank en leef in vleie, seisoenpanne, reënpoele en aan die oewers van damme. Hulle is bruin of groen gevlek met vratagtige knoppe op die lyf. Die volwasse padda het gewoonlik 'n oranje of ligte streep teen die middel van die rug af. Die padda het 'n stomp neus met dun pote en tone wat vir die helfte van hul lengte swemvliese het.
Straling (dubbelsinnig)
Straling of radiasie is 'n proses waardeur 'n liggaam energie uitstraal, wat deur 'n medium of leë ruimte voortbeweeg, en dan deur ander liggame geabsorbeer word.
In fisika:
Lys van IRC-bevele
Hieronder volg 'n lys van bevele wat binne die raamwerk van die IRC-protokol gebruik kan word.
Na die installering van 'n IRC-kliënt kan u toegang tot 'n IRC-bediener verkry. Om byvoorbeeld na bediener irc.freenode.net te konnekteer:
Die kliënt sal nou 'n verbinding met 'n bediener in die FreeNode-netwerk bewerkstellig. Daarna kan u toegang tot 'n kanaal verkry deur in te tik:
Die belangrikste bevele sluit in:
NGC 8
NGC 8 is ’n dubbelster in die sterrebeeld Vlieënde Perd. Dit is op 29 September 1865 deur Otto Struve ontdek. Dit is sowat 2,7 boogminute van NGC 9 af geleë.
2005 Belgiese Grand Prix
Die 2005 Formule Een Belgiese Grand Prix is op 11 September 2005 op die Circuit de Spa-Francorchamps, in België, gehou. Die wedren is deur Kimi Räikkönen in 'n McLaren - Mercedes gewen.
Ivy George
Ivy George (gebore 16 Mei 2007) is 'n Amerikaanse aktrise. Sy is bekend vir haar rolle in die rolprent Brimstone (2016) en in die televisiereekse Girl Meets World (2014), Twin Peaks (2017), en Big Little Lies (2017).
Disenterie
Disenterie is 'n soort gastro-enteritis wat diarree met bloed tot gevolg het. Ander simptome kan koors, buikpyn en 'n gevoel van onvolledige ontlasting insluit. Komplikasies kan dehidrasie insluit.
Die oorsaak van disenterie is gewoonlik die bakterieë Shigella, in welke gevalle staan dit bekend ​as shigellosis, of die amoeba Entamoeba histolytica. Ander oorsake kan sekere chemikalieë, ander bakterieë, ander protosoë of parasitiese wurms insluit. Dit kan tussen mense versprei. Risikofaktore sluit in die besoedeling van voedsel en water met ontlasting as gevolg van swak sanitasie. Die onderliggende meganisme behels ontsteking van die ingewande, veral van die kolon.
Pogings om dysenterie te voorkom, is onder meer handewas en voedselveiligheidsmaatreëls tydens reis in hoër-risiko-gebiede. Alhoewel die toestand binne 'n week oor die algemeen oplos, is die drink van voldoende vloeistowwe, soos orale rehidrasie-oplossing, belangrik. Antibiotika soos azitromisien kan gebruik word om gevalle wat verband hou met reis in die ontwikkelende wêreld te behandel. Alhoewel medikasie wat gebruik word om diarree te verminder, soos loperamied, nie alleen aanbeveel word nie, kan dit saam met antibiotika gebruik word.
Shigella lei tot ongeveer 165 miljoen gevalle van diarree en 1,1 miljoen sterftes per jaar, met byna alle gevalle in die ontwikkelende wêreld. In gebiede met swak sanitasie is byna die helfte van gevalle van diarree te wyte aan Entamoeba histolytica, wat miljoene mense besmet en tot meer as 55 000 sterftes per jaar lei. Dit kom gereeld voor in minder ontwikkelde gebiede in Sentraal- en Suid-Amerika, Afrika en Asië. Disenterie is sedert die tyd van Hippokrates beskryf.
Ontwikkeling en simptome
Die algemeenste vorm van disenterie is basillêre disenterie, wat gewoonlik 'n ligte siekte is, wat simptome veroorsaak wat normaalweg bestaan ​​uit ligte ingewande en gereelde ontlasting of diarree. Simptome kom gewoonlik na 1-3 dae voor en is gewoonlik nie meer na 'n week teenwoordig nie. Die frekwensie van drange om te defekteer, die groot hoeveelheid vloeibare ontlasting en die teenwoordigheid van bloed, slym of pus hang af van die patogeen wat die siekte veroorsaak. Tydelike laktose-onverdraagsaamheid kan ook voorkom. In sommige gevalle kan ernstige buikkrampe, koors, skok en delirium simptome wees. In uiterste gevalle kan mense meer as een liter vloeistof per uur uitskei. Dikwels sal individue kla oor diarree met bloed, gepaard met buikpyn, rektale pyn en 'n lae koors. Vinnige gewigsverlies en spierpyn gaan soms ook met dysenterie, terwyl naarheid en braking skaars is. Soms sal die amoebiese parasiet die liggaam deur die bloedstroom binnedring en buite die ingewande versprei. In sulke gevalle kan dit ander organe soos die brein, longe en meestal die lewer ernstiger besmet.
Pearly Beach
Pearly Beach is 'n vakansiedorpie aan die Atlantiese Oseaan in die Wes-Kaap, Suid-Afrika. Die dorpie is suidoos van Gansbaai. Die dorpie het sy naam gekry van die spierwit sand van die strand. Ongeveer 8 km van die kus is Geyser-eiland en Dyer-eiland. Pikkewyne en seeleeus kom voor op beide eilande.
Disenterie
Meganisme
Disenterie is die gevolg van bakteriële of parasitiese infeksies. Virusse veroorsaak gewoonlik nie die siekte nie. Hierdie patogene bereik gewoonlik die dikderm nadat hulle mondelings ingegaan het, deur inname van besmette voedsel of water, orale kontak met besmette voorwerpe of hande, ensovoorts. Elke spesifieke patogeen het sy eie meganisme of patogenese, maar in die algemeen is die resultaat skade aan die dermvoerings, wat tot die inflammatoriese immuunrespons lei. Dit kan verhoogde liggaamlike temperatuur, pynlike spasmas van die dermspiere veroorsaak (kramp), swelling as gevolg van vloeistof wat uit die ingewande van die ingewande lek (oedeem) en verdere weefselskade deur die immuunselle van die liggaam en die chemikalieë, genaamd sitokiene, wat vrygestel word. bestry die infeksie. Die resultaat kan benadeel word deur die opname van voedingstowwe, oormatige verlies van water en minerale deur die ontlasting as gevolg van die afbreek van die beheermeganismes in die dermweefsel wat normaalweg water uit die ontlasting verwyder, en in ernstige gevalle, die toediening van patogene organismes in die bloedstroom. Bloedarmoede kan ook ontstaan ​​as gevolg van bloedverlies deur diarree.
Bakteriese infeksies wat bloedige diarree veroorsaak, word tipies as indringend óf toksogeen beskou. Indringerspesies veroorsaak direkte skade as hulle in die slymvlies binnedring. Die toksogene spesie val nie binne nie, maar veroorsaak sellulêre skade deur gifstowwe af te skei, wat lei tot bloedige diarree. Dit is ook in teenstelling met gifstowwe wat waterige diarree veroorsaak, wat gewoonlik nie sellulêre skade aanrig nie, maar eerder sellulêre masjinerie oorneem vir 'n leeftyd van die sel.
Sommige mikroörganismes - byvoorbeeld bakterieë van die genus Shigella - skei stowwe bekend as sitotoksiene uit, wat die dermweefsel tydens kontak doodmaak en beskadig. Daar word vermoed dat Shigella bloeding veroorsaak as gevolg van indringing eerder as toksien, omdat selfs nie-toksogene stamme disenterie kan veroorsaak, maar E. coli met shiga-agtige gifstowwe val nie die dermslimosa binne nie en is dus toksienafhanklik.
Definisies van dysenterie kan wissel volgens streek en volgens mediese spesialiteit. Die U.S. Centers for Disease Control and Prevention (CDC) beperk sy definisie tot "diarree met sigbare bloed". Ander definieer die term breër. Hierdie verskille in definisie moet in ag geneem word by die definiëring van meganismes. Byvoorbeeld, die gebruik van die CDC-definisie vereis dat dermweefsel so erg beskadig word dat die bloedvate gebars het, sodat sigbare hoeveelhede bloed verlore kan gaan met ontlasting. Ander definisies benodig minder spesifieke skade.
Amoebiese disenterie
Amoebiasis, ook bekend as amoebiese disenterie, word veroorsaak deur 'n infeksie deur die amoeba Entamoeba histolytica, wat hoofsaaklik in tropiese gebiede voorkom. Behoorlike behandeling van die onderliggende infeksie van amoebiese disenterie is belangrik; onvoldoende behandelde amoebiasis kan jare lank sluimer en kan lei tot ernstige, potensieel dodelike komplikasies.
As amoebe in die derm van 'n besmette persoon gereed is om die liggaam te verlaat, groepeer hulle mekaar en vorm dit 'n dop wat hulle omring en beskerm. Hierdie groep amebes staan ​​bekend as 'n sist wat dan in die ontlasting deur die persoon se liggaam oorgedra word en buite die liggaam kan oorleef. As higiëne standaarde swak is - byvoorbeeld, as die persoon nie die ontlasting higiënies wegdoen nie, kan dit die omgewing, soos kos en water in die omgewing, besoedel. As 'n ander persoon dan eet of drink wat water of besmet is met ontlasting wat die sist bevat, sal hy ook besmet raak met die amebes. Amoebiese disenterie kom veral voor in wêrelddele waar ontlasting deur die mens as kunsmis gebruik word. Nadat die liggaam deur die mond van die persoon binnegegaan is, beweeg die siste af in die maag. Die amebes in die siste word beskerm teen die suur en ensieme in die spysverteringstelsel. Van die maag af beweeg die siste na die dunderm, waar dit oopbreek en die amebes vrylaat, wat die infeksie veroorsaak. Die amoebae kan in die ingewande se wande ingrawe en klein absesse en maagsere vorm. Die siklus begin dan weer.
Basillêre disenterie
Disenterie kan ook veroorsaak word deur shigellosis, 'n infeksie deur bakterieë van die genus Shigella, en staan ​​dan bekend as basillêre disenterie (of Marlow-sindroom). Die term basillêre disenterie lyk etimologies moontlik na enige disenterie wat veroorsaak word deur enige basilliforme bakterieë, maar die betekenis daarvan is beperk tot konvensionele Shigella-disenterie.
Ander bakterieë
Sommige stamme van Escherichia coli veroorsaak bloedige diarree. Die tipiese skuldiges is enterohemorragiese Escherichia coli, waarvan O157: H7 die bekendste is.
Diagnose
'n Diagnose kan gemaak word deur 'n geskiedenis te neem en 'n kort ondersoek te doen. Disenterie moet nie met hematochezia verwar word nie, dit is die deurgang van vars bloed deur die anus, gewoonlik in of met ontlasting.
Fisiese toets
Die mond, vel en lippe kan droog word as gevolg van dehidrasie. Teerheid van die onderbuik kan ook teenwoordig wees.
Ontlasting en bloedtoetse
Kulture van ontlastingmonsters word ondersoek om die organisme wat disenterie veroorsaak, te identifiseer. Gewoonlik moet verskillende monsters verkry word vanweë die aantal amebes, wat daagliks verander. Bloedtoetse kan gebruik word om abnormaliteite in die vlakke van essensiële minerale en soute te meet.
Voorkoming
Pogings om disenterie te voorkom, is onder meer handewas en voedselveiligheidsmaatreëls tydens reis in hoër-risiko-gebiede.
Behandeling
Disenterie word bestuur deur vloeistowwe te handhaaf met behulp van orale rehidrasie-terapie. As hierdie behandeling nie voldoende onderhou kan word nie weens braking of die aroma van diarree, kan die pasiënt in die hospitaal opgeneem word vir binneaarse vloeistofvervanging. In ideale situasies mag geen antimikrobiese terapie toegedien word totdat mikrobiologiese mikroskopie en kultuurstudies die spesifieke infeksie bepaal het nie. As daar nie laboratoriumdienste beskikbaar is nie, kan dit nodig wees om 'n kombinasie van medisyne toe te dien, insluitend 'n amo-middel om die parasiet dood te maak, en 'n antibiotikum om enige gepaardgaande bakteriële infeksie te behandel.
As daar vermoed word dat shigellose voorkom en dit nie te ernstig is nie, kan dit redelik wees - gewoonlik minder as 'n week. As die geval ernstig is, kan antibiotika soos siprofloksasien of TMP-SMX nuttig wees. Baie stamme van Shigella word egter weerstandig teen gewone antibiotika, en effektiewe medisyne is dikwels nie in ontwikkelende lande beskikbaar nie. Indien nodig, sal 'n dokter antibiotika moet reserveer vir diegene wat die grootste risiko aan sterfte het, insluitend jong kinders, mense ouer as 50 en almal wat aan dehidrasie of wanvoeding ly.
Prognose
Met die korrekte behandeling verdwyn die meeste simptome van amoebiese en bakteriële disenterie binne tien dae, en die meeste individue word gesond binne twee tot vier weke na die behoorlike behandeling. As die siekte onbehandeld gelaat word, wissel die prognose met die immuunstatus van die individuele pasiënt en die erns van die siekte. Uiterste dehidrasie kan die herstel vertraag en verhoog die risiko vir ernstige komplikasies aansienlik.
Epidemiologie
Onvoldoende inligting bestaan, maar na raming het Shigella die dood van 34 000 kinders onder die ouderdom van vyf in 2013 veroorsaak en 40 000 sterftes by mense ouer as vyf jaar. Amoebiasis besmet jaarliks ​​meer as 50 miljoen mense, van wie 50 000 sterf.
Geskiedenis
Die saad, blare en bas van die kapokboom is in tradisionele medisyne gebruik deur inheemse mense van die reënwoudstreke in die Amerikas, Wes-Sentraal-Afrika en Suidoos-Asië. Bacillus subtilis is vanaf 1946 dwarsdeur Amerika en Europa bemark as 'n immuunstimulerende hulpmiddel vir die behandeling van dermsiektes in die ingewande en die urienweg soos rotavirus en Shigella, maar het in gewildheid gedaal na die bekendstelling van antibiotika vir verbruikers.
Leucandra ovata
Leucandra ovata is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1883 deur Poléjaeff.
235
Die jaar 235 was 'n gewone jaar wat volgens die Gregoriaanse kalender op 'n Donderdag begin het. Dit was die 35ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad.
Arthur V. Johnson
Arthur V. Johnson (2 Februarie 1876 – 17 Januarie 1916) was 'n Amerikaanse akteur, regisseur, en skrywer. Hy was bekend vir sy rol in die rolprent The Beloved Adventurer (1914).
Robbie Coetzee
Robbie Coetzee (gebore in Pretoria, 2 Mei 1989) is 'n rugbyspeler wat vir die Goue Leeus in die Curriebeker en die in Superrugby speel.
Musieknotasie
Musieknotasie is 'n skriftelike weergawe van bepaalde musiekelemente wat deur 'n bepaalde kultuur as belangrik ervaar word. In die Westerse musiek het die eerste musiekskrif die toonhoogte weergegee en later is toonduur daaraan toegevoeg.
Vir die voorstelling van toonhoogte in die diatoniese stelsel is 'n notebalk ontwikkel waarvan die lyne tertsafstande voorstel, sodat die note beurtelings op die lyn en tussen die lyne staan (tertstynige notasie). Die chromatiek het die invoer van voortekens noodsaaklik gemaak (wat dus 'n toegewing aan die "minimum"-gedagte beteken). Die notebalk, wat in die 17e eeu dikwels uit ses lyne bestaan het en vir die Gregoriaans nog steeds vier lyne behels, is tot vyf lyne gestandaardiseer.
Canon EOS 1000D
Die Canon EOS 1000D is 'n 10,1-megapieksel digitale enkellensreflekskamera wat deur Canon bekendgestel is op 10 Junie 2008. Dit is bekend as die EOS Kiss F in Japan en die EOS Rebel XS in die Verenigde State van Amerika en Kanada. Die 1000D is 'n intreevlak DSLR wat beskryf word as 'n stap onder die 450D.
Die kamera deel 'n paar funksies met die 450D. Dit bied lewendige sigskiet, 'n DIGIC III beeldverwerker en SDHC mediastoor. Dit het egter net sewe fokuspunte (in teenstelling met nege) en het ook nie plekligmeting nie. Die 1000D is die tweede Canon EOS model (na die 450D) om uitsluitlik gebruik te maak van 'n SD-kaart en SDHC geheuestoor in plaas van CompactFlash.
Ontvangs
Die 1000D het positiewe resensies ontvang van onafhanklike fotografiese webwerwe.
Musieknotasie
Dit maak voorsiening vir ŉ omvang van 'n undesiem (11 tone) sonder om oorsigtelikheid prys te gee. Die aantal voortekens wat by die toonsoort hoort, word vooraan by die sleutel genoteer. Hierdie noteerwyse geld veral vir die tonale musiek. Met die koms van ander skryfwyses in die 20e eeu is die nodige skuiftekens meestal los by die betrokke note geplaas. Die notasie van die toonduur gaan sedert die 17e eeu uitsluitend uit van tweedeligheid. Elke noot kan in twee note van een waarde kleiner verdeet word.
'n Noot kan met die helfte van sy waarde verleng word deur 'n punt toe te voeg; ander tydsdure word verkry deur byvoorbeeld note wat in duur verskil, met 'n boog te verbind of deur 'n triool of 'n kwintool te skryf. Maatsoorte gaan deurgaans van 'n twee- of driedelige eenheid uit. Tydmaattekens word aangegee in die vorm van 'n breuk, waarvan die teller die aantal note per maat, en die noemer die duur van elke noot aangee: ¾-maat is drie kwartnote in die maat.
Canon EOS 1000D
Video-opname
Geen funksie vir video-opname word deur Canon self geadverteer nie, maar daar is nou oopbronsagteware beskikbaar wat 'n gebruiker instaatstel om video direk na 'n rekenaar op te neem.
Musieknotasie
Met die koms van speelpartiture aan die einde van die 16e eeu, toe die speler van die continuo-party 'n duidelike oorsig van al die partye bo mekaar moes hê, het die noteer van maatstrepe nodig geword. Na ongeveer agt eeue se ontwikkeling het die Westere musieknotasie sedert 1600 weinig verander, behalwe wat die eksperimentele notasies van die 20e eeu betref. Van die 9e eeu af is die neumenotasie in die kloosters ontwikkel. 'n Neum is 'n teken wat die beweging van een noot na ŉ volgende, of van 'n saamhorige nootreeks weergee (dus geen absolute toonhoogte nie).
Tot die 16e eeu is daar steeds pogings aangewend om veral stelsels te vind wat toonduur voorstel. Uit die neumeskrif het die kwadraatnotasie ontwikkel (genoem na die vierkante vorm van die note). Hierin kon vir die eerste keer ook 'n sekere relatiewe toonduur afgelees word: die modus (= metriese patroon, gebaseer op ses soorte versvoete: vandaar modale notasie) kan afgelei word uit die vorm van die note en nootgroepe; note wat bymekaar hoort, kon tot een gesamentlike simbool aaneengevoeg word, naamlik 'n ligatuur.
In teenstelling met die verwante hoefspykerskrif (Duits= Hufnagelschrift, ook na die vorm van die note genoem), het hierdie notasie bly voortbestaan en gestalte gegee aan die noteskrif vir die Gregoriaans. Die mensurale notasie, wat van die 13e eeu af tot in ongeveer 1600 gebruik is, het sowel twee- as driedeligheid as basis van toonduur. ŉ Brevis (heersende nootwaarde) kon byvoorbeeld twee of drie semi-brevisduurtes op sigself insluit, afhangende van vorm en plek.
Om die onderliggende twee- of driedeligheid vas te stel, is 'n mensuurteken (voorloper van die tydmaatteken) genoteer, wat die verwantskappe van die lengtes van die verskillende nootwaardes bepaal. Dit kon in die verloop van 'n stuk gebeur dat mensuurtekens gewysig word of breuke (dikwels heel ingewikkeld) aangegee word wat die toonduurverwantskappe verander het. Verder kon wit (oop) note ook swart gemaak word (kolorasie), waardeur hulle 'n deel van hul oorspronklike waarde verloor het. Rondom 1400 het ŉ baie gemaniëreerde noteskrif by uitstek in Italië ontstaan, waarin ook rooi naas swart ink vir toonduur-differensiering gebruik is.
Hierdie notasie, wat so min simbole moontlik geskryf het (maar daardeur wei in groot mate dubbelsinnig kon wees), was veral vir die uitskryf van los partye geskik. Tot aan die einde van die 16e eeu was die vokale musiek dan ook per party genoteer: in koorboeke oor dubbele paginas verdeel, en veral in die 16e eeu ook in los stemboeke (by gedrukte musiek). Met die invoer van die continuo-skryfwyse asook vir gebruik by instrumentale solomusiek, het die skryf van partye bo mekaar in ŉ sisteem (vertikaal-gebinde balke) nodig geword.
Vir die spesifieke meerstemmige instrumente van die Renaissance, die orrel en die luit het 'n aparte notasiestelsel ontwikkel, naamlik die tablatuur. In die orreltablature word een of meer stemme van die polifone komposisie deur toonletters (Duitsland) of deur 'n stelsel van syfers (Spanje) weergegee. Die luittablatuur is 'n greepskrif: lyne verteenwoordig die snare en syfers dui aan waar en op watter moment die vingers op die snare geplaas moet word. Hierdie notasie word tans nog vir kitaarmusiek gebruik,
'n Nuwe vorm van greepskrif is Klavarskribo, wat vir die klavier ontwerp is en waarin die toetse verteenwoordig word. Die huidige eksperimentele sfeer waarin die musiek hom bevind, word ook in die partiture van die hedendaagse musiek weerspieël. As daar in die 18e eeu volstaan kon word met enkele simbole wat vaste ornamentele patrone saamvat, is die hedendaagse notasie meestal uiters individueel en 'n groot aantal ingevoerde tekens vereis uitvoerige toeligting van die komponis.
ŉ Tendens wat in sterk teenstelling staan met hierdie noukeurige vaslê van alle betrokke musikale elemente, word in die grafiese partituur gevind. Deur middel van visuele vormgewing word die algemene inhoud van die musiek hierin aangedui, en die gedetailleerde uitwerking daarvan word aan die speler oorgelaat.
Trompet
Die trompet is 'n musiekinstrument met die hoogste register (relatiewe toonhoogte) in die koperinstrumentfamilie. Trompette is van die oudste musiekinstrumente en die trompet in sy huidige vorm dateer uit minstens 1500 v.C. Hulle word uit koperpype saamgestel wat twee keer gebuig word om 'n langwerpigheid te vorm, en word bespeel deur lug met geslote lippe in te blaas, wat 'n klank teweegbring wat 'n staande golfvibrasie in die lugkolom binne die trompet skep.
Daar bestaan verskeie tipes trompette; die algemeenste is 'n transponerende instrument wat op B ingestel is. Die trompet se voorgangers het nie kleppe gehad nie; moderne trompette het egter òf drie suierkleppe òf drie draaikleppe, en elke klep verleng die lengte van die pyp wanneer dit gedruk word, wat 'n verlaging in die toonhoogte teweegbring.
Die trompet word in verskeie musiekstyle gebruik, insluitende klassieke musiek en jazz.
Die trompet kan die hoogste klank onder die koperblasers voortbring. Dit het 'n helder, briljante, deurdringende klank. Die moderne trompet is gewoonlik in C en B. 'n Groot verbetering was die ontwerp van die ventieltrompet. Dit het drie ventiele wat die natuurlike toonhoogte met een tot ses halftone kan verlaag. Die ventiel verskaf aan die speler die regte buislengte waarvandaan hy die noot van die botoonreeks wat hy wil hê, moet verkry deur sy lippe reg te gebruik.
Komposisies vir die trompet is onder meer konserte van Haydn en Hummel, 'n sonate van Hindemith, en ook werke deur Henry Purcell, J.S. Bach, Antonio Vivaldi en Enesco. Strawinski en Sjostakowitsj het dikwels interessante passasies vir trompet (dikwels grappig) by hul werke ingevoeg.
Geskiedenis
Die voorganger van die trompet was die geboë horing van 'n bees, bok of hert. Dit stam uit die oudste vorm van musiekinstrumente. Die antieke Egiptenare het metaaltrompette van silwer of brons gebruik. Dit is as heilig beskou en is net by die godsdiensplegtighede vir die god Osiris gespeel. Toe die Israeliete uit Egipte padgegee het, het die trompet deel van die Hebreeuse priesters se apsgewaad geword. Hulle het silwer trompette as deel van die rites in die tempel geblaas.
Tydens die Europese Middeleeue is die trompet as belangrik beskou, sodanig só dat net die aristokrate toegelaat was om trompette te besit. Dit is ook geblaas om vir die soldate moed te gee. Op die nag voor die Slag van Agincourt (1415) is geskryf dat "die opponerende leërs deur die voortdurende geluid van die trompette geserenadeer is." Trompetspelers was deel van die belangrike Europese koninklike howe. Teen die 14de eeu het lang trompette met baniere verskyn. Toe Karel VI Reims in 1380 binnegemarsjeer het, is sy optog deur meer as dertig trompetspelers gelei.
Ian Kirkpatrick
Ian Kirkpatrick (25 Julie 1930 – 17 November 2012), of Oom Kirkie soos hy bekend gestaan het, was 'n legendariese Springbokspeler, -afrigter en -keurder.
Trompet
Die skuiftrompet
Toe die trompet in ensembles saam met ander instrumente aangewend is, is dit deur die skuiftrompet vervang wat nie net toegelaat het dat die trompet sy toonhoogte maklik kon verander nie; dit kon ook die chromatiese toonleer speel.
Ian Kirkpatrick
Hy was jare lank 'n afrigter op Stellenbosch. Die hoogtepunt van sy loopbaan as afrigter was egter die Curriebeker-oorwinning van die Griekwas in 1970 gewees. In hierdie eindstryd het die Griekwas Noord-Transvaal met 11-9 in Kimberley verslaan.
Trompet
Die skuiftrompet
In die 1560's is trompette tussen tonele in die teater gespeel. Dit is eers formeel in operamusiek gebruik toe Monteverdi dit in 1607 in die opera Orfeus gebruik het. Teen die middel van die 17de eeu het die trompet 'n gereelde instrument in orkeste geword.
Ian Kirkpatrick
Hy is op 17 November 2012 op 82-jarige ouderdom by sy huis op Somerset-Wes in sy slaap oorlede. Hy word oorleef deur sy vrou, Norma, drie kinders, Peter Kirkpatrick, Richard Liddle en Bridgette Schuitmaker en vyf kleinkinders.
Rachel Trachtenburg
Rachel Trachtenburg (gebore 10 Desember 1993) is 'n Amerikaanse aktrise en vervaardiger. Sy is bekend vir haar rol in die rolprent Diamond Soles.
Dutoitspan
Dutoitspan verwys na een van die vroegste diamantmynkampe by Kimberley, Suid-Afrika. Dit was na Beaconsfield hernoem, wat bestaan het as 'n afsonderlike deel van Kimberley self tot Kimberley en Beaconsfield in 1912 as die Stad van Kimberley geamalgameer is.
'n Vroeë kaart getrek deur George Paton net voor die ontdekking van diamante noem 'Teuzpan", wat, wanneer uitgespreek in die duitse manier, klink soos die manier waarop plaaslike nederlands/Afrikaans-sprekende boere (Du) Toit se Pan sou uitspreek.
Die naam verwys ook na een van die groot myne in Kimberley, die Dutoitspan myn. Dit geld ook vir die hoofpad wat suidwaarts strek vanaf die sentrale sakegebied van Kimberley, na Beaconsfield.
236
Die jaar 236 was 'n skrikkeljaar wat volgens die Gregoriaanse kalender op 'n Vrydag begin het. Dit was die 36ste jaar van die 3de eeu n.C. In teenstelling met gewone jare het die jaar 366 dae en 'n 29 Februarie gehad.
Buffeljagsrivier
duimnael|regs|230px|Die kerkperseel van die NG gemeente Buffeljagsrivier lê aan die N2.
Buffeljagsrivier kan verwys na die gelyknamige dorp, rivier of dam:
Dorpie
Buffeljagsrivier is 'n nedersetting aan die N2 nasionale pad 12 km ten ooste van Swellendam in die rigting van Heidelberg. Op die dorpie is 'n kerk, skool, spoorwegstasie, motorhawe, winkel en restaurant, 'n vrugtepakstoor en 'n gevangenis. Die belangrikste landbougewasse van die Buffeljagsvallei is koring, perskes, druiwe en lusern.
Rivier
Die rivier is 'n oostelike sytak van die Breederivier. Byna die helfte van sy opvanggebied lê aan die noordekant van die Langeberge. Die Tradouwrivier ontspring in die Warmwaterberge, loop verby Barrydale en gaan dan saam met die Tradouwpas op die R324 in die Tradouwskloof deur die Langeberge. Net suid van die poort sluit die Grootvadersbosch- en Rietkuilrivier van oos by die Tradouw aan. Van hieraf staan die rivier bekend as die Buffelsjagsrivier. Effens stroomaf lê eers die dorpie Suurbraak en dan die VOC-veepos Oude Post. Van hier draai die rivier weswaarts ewewydig aan die Langeberge en volg dit die geologiese Worcester-fout. Tien kilometer verby Suurbraak draai die rivier suid om net suid van die Bontebok Nasionale Park by die Breederivier aan te sluit.
Buffeljagsdam
Ná 'n reuse vloed in 1939 is 'n besproeiingsraad in 1942 gestig om die kanale en keerwalle in die rivier gesamentlik en sentraal te beheer. Ná die reuse vloed van 1962 het die owerhede die Buffeljagsdam op die plaas Eenzaamheid laat bou. Die opvanggebied van die dam is 23 500 ha met 'n maksimum jaarlikse afloop van 95 000 megaliter. Die dam het 'n maksimum opgaarvermoë van 4 800 megaliter en beslaan 'n wateroppervlakte van 124,8 ha as dit vol is. Die walhoogte is 24 m. 'n Oppervlakte van 1 431 ha kan vanuit die dam besproei word. Watersport word op die dam beoefen.
Kortvlerktinktinkie
Die kortvlerktinktinkie (Cisticola brachypterus) is 'n gelokaliseerde algemene standvoël in welige gras in oop boomveld en savanne. Die voël is 11 cm groot en weeg 9 gram. In Engels staan die voël bekend as die short-winged cisticola.
Lys van bergpieke in Suid-Afrika
Hier is 'n lys van bergpieke in Suid-Afrika en Lesotho insluitende die hoogste piek in elke provinsie.
Melissa George
Melissa George (gebore 6 Augustus 1976) is 'n Amerikaanse aktrise. Sy is bekend vir haar rolle in die rolprent Triangle (2009) en in die televisiereekse Home and Away (1988), Alias (2001), en Hunted (2012).
Louisiana
Louisiana is 'n deelstaat in die suide van die Verenigde State van Amerika. Louisiana word in die noorde deur die deelstaat Arkansas, in die weste deur die deelstaat Texas, in die ooste deur die deelstaat Mississippi en in die suide deur die Golf van Meksiko begrens. Die staat lê in die subtropiese klimaatsone met baie warm, lang somers en gematigde winters. Die gebied word dikwels deur verwoestende orkane getref. Louisiana is danksy die erfenis van die Franse koloniale tydperk uniek onder die Amerikaanse deelstate. Terwyl daar geen amptelike taal is nie, erken sy regstelsel sowel Engels as Frans. Engels is vandag die omgangstaal van die oorgrote meerderheid van die bevolking. Tog word oorblyfsels van die Franse taal in die plaaslike dialekte en talle plekname bewaar en praat ongeveer 215 000 inwoners Frans as moedertaal. Die getal deelstaatbewoners van Franse of Frans-Kanadese afkoms is in die sensus van 2000 as 524 258 bepaal.
Geografie
Die magtige Mississippi, wat die deelstaat in twee deel en die sentrale korridor vorm van 'n ingewikkelde stelsel van waterweë en -liggame, insluitende uitgestrekte bayous, het steeds die toneel gevorm waarop enige rolspeer in Louisiana se geskiedenis moes optree - Indiaanse jagters, onverskrokke Frabse verkenners en pelsjagters, waagmoedige Spanjaarde, Akadiese vissers en herders, en Anglo-Amerikaanse planters, maar ook enigeen van sy huidige bewoners. Anderkant die waterweë en -liggame, verder af van die laagliggende vlaktes van die Mississippi-rivierdelta, lê die uitgestrekte moeraslande van Suid-Louisiana, die vrugbare grasvlaktes of prairies van die suidweste, en die hoër geleë beboste terrein van Noord-Louisiana.
Geskiedenis
Louisiana was lank voor die koms van die eerste Europeërs die tuiste van stamme van die Eerste Nasies, en 'n aantal plekname verwys na die Indiaanse oorsprong van die staat.
Die eerste Europese ontdekkers was 'n Spaanse ekspedisie onder die leiding van Panfilo de Narvaez, wat in 1528 die monding van die Mississippirivier verken het. Sowat dertien jaar later het die ekspedisie van Hernando de Soto die gebied deurkruis. Die Spaanse owerhede het min belang in die gebied gestel, en dit was Franse ontdekkers wat die streek vervolgens verken het. René Robert Cavelier de La Salle het die gebied in 1682 ter ere van koning Lodewyk XIV van Frankryk Louisiana genoem. Die eerste Franse nedersetting is in 1699 deur Pierre Le Moyne d'Iberville gestig. Die Franse kolonie Louisiana het aanvanklik aanspraak gemaak op 'n groot gebied langs die oewers van die Mississippi wat tot by Kanada in die noorde gestrek het. Die nedersettings wat so ontstaan het, was meestal langs die oewers van die Mississippi en sy takriviere geleë, terwyl 'n aantal handelsposte en sendingstasies ook in die gebied van die huidige Illinois en in die omgewing van Saint Louis (Missouri) gestig is.
Mobile in Alabama en Biloxi in Mississippi het aanvanklik as hoofstede van die kolonie gedien, tog is die setel van die regering in 1722 na New Orleans verskuif.
In die oorloë teen die Britte en Indiane het Frankryk die grootste gedeelte van sy gebiede oos van die Mississippi verloor, met die uitsondering van die omgewing van New Orleans en die parogieë rondom die Pontchartrainmeer. Die res van Louisiana het volgens die Verdrag van Fontainebleau in 1762 'n Spaanse kolonie geword.